CELEX: 31997H0479
Language: el
Date: 1997-07-07 00:00:00
Title: 97/479/ΕΚ: Ψήφισμα του Συμβουλίου της 7ης Ιουλίου 1997 περί των γενικών προσανατολισμών της οικονομικής πολιτικής της Κοινότητας και των κρατών μελών

Avis juridique important

|

31997H0479

97/479/ΕΚ: Ψήφισμα του Συμβουλίου της 7ης Ιουλίου 1997 περί των γενικών προσανατολισμών της οικονομικής πολιτικής της Κοινότητας και των κρατών μελών  

Επίσημη Εφημερίδα αριθ. L 209 της 02/08/1997 σ. 0012 - 0018

ΨΗΦΙΣΜΑ ΤΟΥ ΣΥΜΒΟΥΛΙΟΥ της 7ης Ιουλίου 1997 περί των γενικών προσανατολισμών της οικονομικής πολιτικής της Κοινότητας και των κρατών μελών (97/479/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 παράγραφος 2,τη σύσταση της Επιτροπής,τα συμπεράσματα του Ευρωπαϊκού Συμβουλίου του Άμστερνταμ της 16ης και 17ης Ιουνίου 1997,ΣΥΝΙΣΤΑ1. Βασικοί στόχοι: ανάπτυξη, απασχόληση και σύγκλιση Από το καλοκαίρι του 1996, όταν εγκρίθηκαν οι προηγούμενοι προσανατολισμοί, στην Κοινότητα σημειώθηκε μια μέτρια ανάκαμψη της οικονομικής δραστηριότητας. Από την πλευρά της προσφοράς, οι θεμελιώδεις παράμετροι συνεχίζουν να βελτιώνονται ενώ οι προοπτικές όσον αφορά τη ζήτηση είναι ευνοϊκότερες. Οι εξελίξεις αυτές, σε συνδυασμό με τον ολοένα και πιο ισορροπημένο συνδυασμό μακροοικονομικών πολιτικών και τη διαφαινόμενη βελτίωση της εμπιστοσύνης, αναμένεται ότι θα επιτρέψουν τη σταδιακή ενίσχυση του αναπτυξιακού ρυθμού και την επάνοδό του στο επίπεδο της δυνητικής του τάσης κατά το τρέχον έτος ενώ για το επόμενο έτος προβλέπεται ότι θα υπερβεί κατά πολύ την εν λόγω τάση.Στην παρούσα κατάσταση, η προτεραιότητα θα πρέπει να δοθεί σε δύο καθοριστικής σημασίας ζητήματα, όπου τα επιτυγχανόμενα εκατέρωθεν αποτελέσματα θα αλληλοενισχύονται. Καταρχάς, αν και αναμένεται ότι βραχυπροθέσμως η απασχόληση θα σημειώσει μια συγκρατημένη άνοδο, ωστόσο πρέπει στην Κοινότητα να ανέλθει το χαμηλό ποσοστό απασχόλησης και να μειωθεί η ανεργία σημαντικά όπως τονίζεται στη δήλωση του Δουβλίνου για την απασχόληση «Το πρόβλημα των θέσεων εργασίας». Κατά δεύτερο λόγο, παρά τη σημαντική πρόοδο που επιτελέστηκε κατά τα τελευταία έτη στη σταθερότητα των τιμών και την εξυγίανση των δημοσίων οικονομικών, απαιτείται περαιτέρω πρόοδος. Αυτό επίσης συμβάλλει στην επίτευξη και τη διατήρηση υψηλού βαθμού σύγκλισης, προκειμένου να καταστεί δυνατή η συμμετοχή στην Οικονομική και Νομισματική Ένωση (ΟΝΕ), ήδη από την 1η Ιανουαρίου 1999, ενός σημαντικού αριθμού κρατών μελών. Κατά τη διάρκεια των προσεχών τριμήνων είναι ιδιαίτερα σημαντικό να διαλυθεί κάθε αμφιβολία σχετικά με την αυστηρή τήρηση των κριτηρίων του Μάαστριχτ και την εισαγωγή του ενιαίου νομίσματος το 1999, προκειμένου να δοθεί η διαβεβαίωση στους πολίτες και στις επιχειρήσεις της Ευρώπης ότι θα μπορέσουν να επωφεληθούν πράγματι από τις ευκαιρίες που προσφέρει η ΟΝΕ, ώστε έτσι να ευνοηθεί η ανάπτυξη και η απασχόληση. Δεδομένου ότι η δημοσιονομική εξυγίανση θα αποφέρει σημαντικά μεσοπρόθεσμα πλεονεκτήματα για την ανάπτυξη και την απασχόληση, η συνέχιση των προσπαθειών δημοσιονομικής σταθεροποίησης είναι προς το συμφέρον όλων των κρατών μελών.Χάρη στην ενιαία αγορά και στην ΟΝΕ, η Κοινότητα μετατρέπεται σε μια από τις κυριότερες οικονομικές ενότητες του πλανήτη. Μεσομακροπροθέσμως, η Κοινότητα διαθέτει σημαντικό δυναμικό για την επίτευξη τεχνολογικής προόδου, δημιουργίας θέσεων απασχόλησης και τη δημιουργία πλούτου. Για να εκμεταλλευθεί πλήρως το δυναμικό αυτό, η Κοινότητα οφείλει να επιτύχει σταδιακά έναν υψηλό δείκτη απασχόλησης. Με τον τρόπο αυτό θα έχει τη δυνατότητα να διατηρήσει, μέσω ορισμένων μεταρρυθμίσεων, τη βιωσιμότητα των συνταξιοδοτικών συστημάτων, τα οποία αποτελούν αναπόσπαστο τμήμα των συστημάτων κοινωνικής προστασίας των κρατών μελών.Η επάνοδος και η διατήρηση υψηλού και μη πληθωριστικού αναπτυξιακού ρυθμού βάσει υγιών δημόσιων οικονομικών θα δημιουργήσει ευνοϊκό πολιτικοκοινωνικό περιβάλλον για την αντιμετώπιση του προβλήματος της ανεργίας στην Κοινότητα.Ωστόσο, ενόσω οι διαρθρωτικές ανεπάρκειες εξακολουθούν να περιορίζουν τόσο την ανάπτυξη όσο και το βαθμό στον οποίο η ανάπτυξη μπορεί να δημιουργήσει μεγαλύτερο αριθμό θέσεων απασχόλησης, τα περισσότερα κράτη μέλη πρέπει να εφαρμόσουν διαρθρωτικές μεταρρυθμίσεις.Υψηλό ποσοστό απασχόλησης μπορεί να επιτευχθεί μόνο εάν το παραγωγικό δυναμικό είναι αρκετά μεγάλο. Ο σημερινός ρυθμός των επενδύσεων δεν φαίνεται να δίνει αυτή τη δυνατότητα. Συνεπώς πρέπει να διατηρηθούν οι σημερινοί ευνοϊκοί επενδυτικοί όροι, όσον αφορά τα υψηλά κέρδη και τα χαμηλά επιτόκια. Επιπρόσθετα, πρέπει να επιδιωχθεί δραστήρια η υλοποίηση των διευρωπαϊκών δικτύων στους τομείς των μεταφορών, της ενέργειας και των επικοινωνιών, όπου τα υπάρχοντα κοινοτικά οικονομικά μέσα και η Ευρωπαϊκή Τράπεζα Επενδύσεων θα διαδραματίσουν βασικό ρόλο με μεγαλύτερη συμμετοχή του ιδιωτικού τομέα. Οι επενδύσεις σε ανθρώπινους πόρους καθώς και οι επενδύσεις στην απόκτηση γνώσεων και επαγγελματικών προσόντων μπορούν επίσης να τονώσουν περαιτέρω την απασχόληση, όπως επίσης τονίζεται στην έκθεση της Επιτροπής «Η Ευρώπη ως οικονομική οντότητα».Στο πλαίσιο αυτό, τα κράτη μέλη και τα κοινοτικά θεσμικά όργανα καλούνται, σύμφωνα με το άρθρο 102 Α της συνθήκης, να ασκήσουν τις οικονομικές τους πολιτικές με σκοπό την επίτευξη σημαντικής προόδου προς την κατεύθυνση μιας βιώσιμης και μη πληθωριστικής ανάπτυξης και ενός υψηλού επιπέδου απασχόλησης 7 οι δύο αυτοί στόχοι συγκαταλέγονται μεταξύ των στόχων του άρθρου 2 της συνθήκης. Για το σκοπό αυτό, τα κράτη μέλη και τα κοινοτικά θεσμικά όργανα καλούνται επίσης να συντονίσουν τις πολιτικές τους (άρθρα 3 Α και 103), λαμβάνοντας υπόψη την αυξημένη ολοκλήρωση των οικονομιών τους.2. Συνδυασμός μέσων μακροοικονομικής πολιτικής προσανατολισμένης στην ανάπτυξη και στη σταθερότητα Με τους προκείμενους γενικούς προσανατολισμούς επαναβεβαιώνεται ότι για να επιτευχθεί μια βιώσιμη οικονομική ανάπτυξη, στηριζόμενη στις επενδύσεις, και να βελτιωθεί ο ρυθμός δημιουργίας θέσεων απασχόλησης σε μεσοπρόθεσμη βάση άνευ πληθωριστικών πιέσεων, εξακολουθεί να είναι απαραίτητη η εφαρμογή κοινής μακροοικονομικής στρατηγικής η οποία να συνεχίσει να βασίζεται στα τρία ακόλουθα στοιχεία, όπως αυτά προσδιορίστηκαν στους προσανατολισμούς του 1996:- «μια νομισματική πολιτική προσανατολισμένη προς τη σταθερότητα, που δεν θα υπονομεύεται από απρόσφορες δημοσιονομικές και μισθολογικές εξελίξεις,- συνεχείς προσπάθειες για την εξυγίανση των δημοσίων οικονομικών στα περισσότερα κράτη μέλη, σύμφωνα με τους στόχους των προγραμμάτων σύγκλισης,- εξέλιξη των ονομαστικών μισθών συμβατή με την επιδιωκόμενη σταθερότητα των τιμών 7 ταυτόχρονα η εξέλιξη των πραγματικών μισθών θα πρέπει να είναι χαμηλότερη από την αύξηση της παραγωγικότητας, ώστε να ενισχυθεί η αποδοτικότητα των επενδύσεων για τη δημιουργία απασχόλησης.Όσο συνεπέστερα θα είναι τα δημοσιονομικά μέτρα και οι μισθολογικές εξελίξεις προς το σταθεροποιητικό ρόλο της νομισματικής πολιτικής, τόσο θετικότερη θα είναι η συμβολή των νομισματικών συνθηκών, συμπεριλαμβανομένων των συναλλαγματικών ισοτιμιών και των μακροπροθέσμων επιτοκίων, στην οικονομική ανάπτυξη και την απασχόληση».Η σύσταση για την εξέλιξη των ονομαστικών μισθών μπορεί να εξετασθεί, όπου ενδείκνυται, σύμφωνα με τις παρελθούσες τάσεις στο μερίδιο των μισθών στην συνολική προστιθέμενη αξία.Μεσοπρόθεσμα, η ΟΝΕ θα παγιώσει τη θεμελιώδη αλλαγή στο συνδυασμό των μακροοικονομικών πολιτικών που έχει προοδευτικά επιτευχθεί στην Κοινότητα και που πρέπει να ληφθεί πλήρως υπόψη από τους κοινωνικούς εταίρους και τους επιχειρηματίες.i) Μια κοινή νομισματική πολιτική υπό την ευθύνη μιας ανεξάρτητης Ευρωπαϊκής Κεντρικής Τράπεζας θα αποσκοπεί πρωτίστως στη σταθερότητα των τιμών, ενώ παράλληλα, χωρίς να θίγεται ο προαναφερθείς στόχος, θα υποστηρίζει και τις γενικές οικονομικές πολιτικές στην Κοινότητα προκειμένου να συμβάλει στην επίτευξη των στόχων οι οποίοι ορίζονται στο άρθρο 2 της συνθήκης.ii) Η εφαρμογή των διατάξεων της συνθήκης σε θέματα δημοσιονομικής πολιτικής (άρθρα 104-104 Γ) και του συμφώνου σταθερότητας και ανάπτυξης θα εξασφαλίσει υγιείς και πειθαρχημένες δημοσιονομικές πολιτικές. Με την επιφύλαξη αυτών των νομικών διατάξεων, την ευθύνη για τις δημοσιονομικές πολιτικές θα εξακολουθήσουν να την έχουν οι κυρίαρχες εθνικές κυβερνήσεις, οι οποίες θα πρέπει να συντονίσουν τις δημοσιονομικές τους πολιτικές στο πλαίσιο των γενικών προσανατολισμών οικονομικής πολιτικής.iii) Η άσκηση νομισματικών και δημοσιονομικών πολιτικών που ευνοούν τη σταθερότητα και την εξάλειψη των κινδύνων νομισματικών διακυμάνσεων στη ζώνη εύρω, θα διευκολύνει και θα ενθαρρύνει τη δέουσα εξέλιξη των μισθών, οι οποίοι καθορίζονται από αυτόνομους κοινωνικούς εταίρους σύμφωνα με τις ισχύουσες πρακτικές στην κάθε χώρα. Η εξέλιξη αυτή αναμένεται επίσης ότι θα διευκολυνθεί, σε εθνικό επίπεδο, από έναν ευρύτερο κοινωνικό διάλογο με όλα τα ενδιαφερόμενα μέρη, ο οποίος θα διεξαχθεί στο μέτρο των δυνατοτήτων και των παραδόσεων της κάθε χώρας. Μια καλά λειτουργούσα διαδικασία διαμόρφωσης των μισθών είναι αναγκαία προϋπόθεση για την υψηλή οικονομική ανάπτυξη και τη μείωση της ανεργίας. Στο κοινοτικό επίπεδο, η Επιτροπή, σύμφωνα με το άρθρο 118 Β, θα συνεχίσει να αναπτύσσει τον κοινωνικό διάλογο, ιδίως επί μακροοικονομικών θεμάτων, με στόχο την αξιοποίηση της συναίνεσης γύρω από την οικονομική στρατηγική που περιλαμβάνεται στους προσανατολισμούς. Μεσοπρόθεσμα, είναι απαραίτητο όπως οι διαμορφωτές της οικονομικής πολιτικής, οι κοινωνικοί εταίροι και οι κοινωνικοί φορείς συνειδητοποιήσουν πλήρως το γεγονός ότι η ΟΝΕ θα επιφέρει μια πραγματική αλλαγή του συστήματος και θα μεταβάλλει ριζικά τον τρόπο καθορισμού των μακροοικονομικών και μισθολογικών προσανατολισμών.Η εφαρμογή αυτού του νέου πλαισίου διά της συνεργασίας όλων εκείνων που συμμετέχουν στη διαμόρφωση οικονομικών αποφάσεων θα βοηθήσει στη δημιουργία των προϋποθέσεων για μια οικονομική ανάπτυξη στην Κοινότητα η οποία θα είναι διαρκής, υψηλή και θα δημιουργήσει απασχόληση.3. Σταθερότητα των τιμών και των συναλλαγματικών ισοτιμιών Σταθερότητα των τιμών Η Κοινότητα πέτυχε σημαντική πρόοδο όσον αφορά τη σταθερότητα των τιμών και τη σύγκλιση των δεικτών πληθωρισμού, απαραίτητα στοιχεία για τη μεσοπρόθεσμη επίτευξη βιώσιμης ανάπτυξης και την καθιέρωση του ενιαίου νομίσματος. Ο μέσος δείκτης πληθωρισμού στην Κοινότητα αναμένεται ότι θα κατέλθει το 1997 στο 2,25 % δηλαδή θα αντιπροσωπεύει το χαμηλότερο ποσοστό που σημειώθηκε από την ίδρυση της ΕΚ. Ενόψει της ΟΝΕ, η Κοινότητα θα πρέπει να θέσει ως στόχο τη μείωση του εν λόγω ποσοστού στο 2 % και τη διατήρησή του σε αυτό το επίπεδο σε μεσοπρόθεσμη βάση.Σε όλα σχεδόν τα κράτη μέλη, ο δείκτης πληθωρισμού ήταν χαμηλός ή μειώθηκε σημαντικά τους πρώτους μήνες του 1997. Τον Απριλίου του 1997, δεκατέσσερα κράτη μέλη είχαν δείκτη πληθωρισμού (1) 2 % ή λιγότερο.Ο πληθωρισμός μειώθηκε ταχέως τους πρόσφατους μήνες σε ορισμένα κράτη μέλη (ειδικότερα στην Ισπανία, την Ιταλία και την Πορτογαλία), αλλά αυτό δεν φαίνεται ακόμη πλήρως στο μέσο δείκτη πληθωρισμού που παρατηρήθηκε το περασμένο έτος (2). Τον Απρίλιο του 1997, ο μέσος δείκτης πληθωρισμού κατά το τελευταίο έτος ήταν 2 % ή λιγότερο σε εννέα κράτη μέλη (Βέλγιο, Δανία, Γερμανία, Γαλλία, Λουξεμβούργο, Κάτω Χώρες, Αυστρία, Φινλανδία και Σουηδία) 7 ήταν μεταξύ 2 και 2,5 % στην Ιρλανδία και στο Ηνωμένο Βασίλειο (3) 7 και ήταν περίπου 3 % στην Ισπανία, την Ιταλία και την Πορτογαλία. Εφόσον διατηρηθούν οι καλές πρόσφατες επιδόσεις όσον αφορά τον πληθωρισμό στις τελευταίες αυτές χώρες, ο μέσος δείκτης πληθωρισμού που παρατηρήθηκε επί ένα έτος θα μειωθεί κατά τους ερχόμενους μήνες.Στην Ελλάδα, όπου επετεύχθη σημαντική πρόοδος στη μείωση του πληθωρισμού κατά τα πρόσφατα έτη, απαιτείται η καταβολή ενισχυμένων προσπαθειών για την επίτευξη των επίσημων στόχων, δηλαδή του 4,5 % στα τέλη του 1997 και σε επίπεδο κατώτερο του 3 % στο τέλος του 1998.Σταθερότητα των συναλλαγματικών ισοτιμιών Σύμφωνα με το άρθρο 109 Μ, όλα τα κράτη μέλη πρέπει να συνεχίσουν να αντιμετωπίζουν τη συναλλαγματική τους πολιτική ως πρόβλημα κοινού ενδιαφέροντος. Η Φινλανδία και η Ιταλία εισήλθαν στον ΜΣΙ το φθινόπωρο του παρελθόντος έτους και μία σημαντική πλειοψηφία των νομισμάτων του ΜΣΙ έχουν σημειώσει αξιοπρόσεκτη σταθερότητα. Υγιέστερες και πιο αξιόπιστες οικονομικές πολιτικές, συμπεριλαμβανομένων των δημοσιονομικών πολιτικών, έχουν συμβάλει στην καλύτερη ευθυγράμμιση των συναλλαγματικών ισοτιμιών εντός της Κοινότητας. Στο πλαίσιο αυτό, καθώς και με την προοπτική της συμμετοχής στην ΟΝΕ, πρέπει απαραιτήτως τα κράτη μέλη να διατηρήσουν - και, όπου αυτό χρειάζεται, να εντατικοποιήσουν - τις δεσμεύσεις τους για μακροοικονομικές πολιτικές προσανατολισμένες προς τη σταθερότητα. Για χώρες οι οποίες δεν συμμετέχουν αυτή τη στιγμή στον ΜΣΙ, οι πολιτικές αυτές θα πρέπει επίσης να συμβάλουν στη δημιουργία των προϋποθέσεων που θα καταστήσουν δυνατή τη συμμετοχή αυτή. Η υγιής μακροοικονομική διαχείριση δημιουργεί τις προϋποθέσεις για σταθερές ισοτιμίες και χαμηλά μακροπρόθεσμα επιτόκια εντός της Κοινότητας και συμβάλλει στη σταθερότητα του διεθνούς νομισματικού συστήματος.4. Υγιή δημόσια οικονομικά Στην Κοινότητα ως σύνολο, το πραγματικό δημοσιονομικό έλλειμμα υποχώρησε από το 5 % του ΑΕΠ το 1995 σε 4,3 % το 1996. Ο χαμηλός δείκτης οικονομικής ανάπτυξης που σημειώθηκε το 1996 κατέστησε δυσχερέστερη την προσπάθεια δημοσιονομικής εξυγίανσης και επισκίασε την πραγματικώς επιτευχθείσα πρόοδο. Με βάση τα δημοσιονομικά μέτρα που αποφασίστηκαν στα μέσα Απριλίου 1997, η καθαρή δανειακή ανάγκη του δημοσίου στην Κοινότητα ως σύνολου αναμένεται να υποχωρήσει σε επίπεδο κατώτερο του 3 % του ΑΕΠ το 1997, ενώ για το 1998 αναμένεται η περαιτέρω υποχώρηση του σχετικού δείκτη στο 2,5 % του ΑΕΠ.Στους προϋπολογισμούς τους για το 1997, τα περισσότερα κράτη μέλη έλαβαν σημαντικά μέτρα για τη μείωση του ελλείμματός του στο 3 % του ΑΕΠ ή και σε ακόμη κατώτερα επίπεδα. Τα κράτη μέλη πρέπει οπωσδήποτε να εφαρμόσουν κατά τρόπο απαρέγκλιτο τους προϋπολογισμούς αυτούς και να λάβουν άμεσα διορθωτικά μέτρα σε περίπτωση παρέκκλισης από τους δημοσιονομικούς στόχους. Όσον αφορά τους προϋπολογισμούς για το 1998, στα περισσότερα κράτη μέλη επιβάλλεται η λήψη νέων μέτρων για τη μείωση του ελλείμματος προκειμένου να επιτύχουν τους στόχους των προγραμμάτων σύγκλισης. Τα μέτρα αυτά συνέβαλαν στην αποκατάσταση της απαιτούμενης εμπιστοσύνης σχετικά με το διαρκή χαρακτήρα της προσπάθειας δημοσιονομικής εξυγίανσης, ιδίως στις χώρες εκείνες όπου το δημοσιονομικό έλλειμμα δεν αναμένεται να διαμορφωθεί σε επίπεδα σαφώς κατώτερα του 3 % του ΑΕΠ το 1997 ή όπου ο προϋπολογισμός του 1997 περιελάμβανε προσωρινά μέτρα ή όπου η σχέση χρέους/ΑΕΠ δεν μειώνεται αρκετά και δεν πλησιάζει την τιμή αναφοράς με ικανοποιητικό ρυθμό. Η προσπάθεια αυτή είναι απαραίτητη, όχι μόνο για την ικανοποίηση των δημοσιονομικών κριτηρίων του Μάαστριχτ, αλλά και για την πραγματοποίηση περαιτέρω προόδων προς την μεσοπρόθεσμη επίτευξη, του στόχου για έναν σχεδόν ισοσκελισμένο ή πλεονασματικό προϋπολογισμό υπό κανονικές συνθήκες, όπως ορίζεται στο σύμφωνο σταθερότητας και ανάπτυξης, ώστε να διασφαλιστεί η εφαρμογή ενός συνδυασμού μέσω μακροοικονομικής πολιτικής προσανατολισμένης στην ανάπτυξη και στη σταθερότητα.Είναι ανάγκη τα προγράμματα δημοσιονομικής προσαρμογής να είναι αξιόπιστα και βιώσιμα. Το βάρος της προσαρμογής θα πρέπει να κατανεμηθεί με δίκαιο τρόπο. Για να είναι αξιόπιστα πρέπει τα προγράμματα να είναι διαφανή. Η διαφάνεια απαιτεί να εφαρμόζονται αυστηρά οι από κοινού συμφωνηθέντες λογιστικοί κανόνες και οικονομικές αρχές. Επιπλέον, οι ετήσιοι προϋπολογισμοί και οι μεσοπρόθεσμες δημοσιονομικές προβλέψεις θα πρέπει να διευκρινίζουν σαφώς τις οικονομικές υποθέσεις στις οποίες βασίζονται. Προκειμένου να έχουν διαρκή αποτελέσματα, τα μέτρα μείωσης του ελλείμματος πρέπει να αποτελούν τμήμα μιας σαφούς μεσοπρόθεσμης στρατηγικής, συμπεριλαμβανομένων των αναγκαίων διαρθρωτικών μεταρρυθμίσεων, όπως αναφέρεται στα προγράμματα σύγκλισης, και από την αρχή του τρίτου σταδίου, στα προγράμματα σταθερότητας ή σύγκλισης. Τα προγράμματα αυτά θα πρέπει να παρακολουθούνται από κοντά σε κοινοτικό επίπεδο.Η υλοποίηση των οικονομικών πλεονεκτημάτων της δημοσιονομικής εξυγίανσης εξαρτάται σε μεγάλο βαθμό από την ποιότητα των λαμβανομένων μέτρων. Σχετικά, οι παρόντες προσανατολισμοί επιβεβαιώνουν τις γενικές αρχές που είχαν τεθεί και σε προηγούμενους προσανατολισμούς. Πρώτον, στα περισσότερα κράτη μέλη είναι επιθυμητό να δοθεί μεγαλύτερη έμφαση στη συγκράτηση των δαπανών παρά στην αύξηση της συνολικής φορολογικής επιβάρυνσης, λαμβανομένων υπόψη, όπου απαιτείται, των σχέσεων μεταξύ του συστήματος κοινωνικών μεταβιβαστικών πληρωμών και του φορολογικού συστήματος. Σε αυτά τα κράτη μέλη η δράση θα πρέπει να εστιάζεται σε διαρθρωτικά μέτρα για τον καλύτερο έλεγχο των δαπανών που αφορούν τη δημόσια κατανάλωση, τα κρατικά συνταξιοδοτικά ταμεία, την υγειονομική περίθαλψη, τα επιδόματα ανεργίας και τις επιδοτήσεις. Εάν οι αυξήσεις της φορολογίας είναι αναπόφευκτες θα πρέπει να ληφθεί μέριμνα ώστε να ελαχιστοποιηθούν τα αρνητικά αποτελέσματα στην ανάπτυξη και την απασχόληση και να αποφευχθεί η αναζωπύρωση των πληθωριστικών πιέσεων. Δεύτερον, στο μέτρο του δυνατού και χωρίς να απειληθεί η αναγκαία μείωση των δημοσιονομικών ελλειμμάτων, οι προτεραιότητες δαπανών του δημοσίου μπορούν να ευνοήσουν παραγωγικές δραστηριότητες όπως είναι οι επενδύσεις σε έργα υποδομής, σε ανθρώπινο κεφάλαιο και σε ενεργητικές πρωτοβουλίες της αγοράς εργασίας. Τρίτον, η επιθυμούμενη μείωση της φορολογικής επιβάρυνσης ή του βάρους των κοινωνικών συνεισφορών στα περισσότερα κράτη μέλη θα πρέπει να γίνει με τρόπο συνεπή προς την επίτευξη και τη διατήρηση υγιών δημοσιονομικών ισορροπιών. Οι δημογραφικές αλλαγές στα κράτη μέλη θα δημιουργήσουν πιέσεις στις δημόσιες δαπάνες κατά τα ερχόμενα έτη. Σχετικά, τα κράτη μέλη θα πρέπει να επανεξετάσουν την οικονομική βιωσιμότητα των συστημάτων της κοινωνικής προστασίας και συνταξιοδότησης και να εφαρμόσουν εγκαίρως μεταρρυθμίσεις.Δεδομένης της σχέσης μεταξύ φορολογικής πολιτικής αφενός και της ενιαίας αγοράς, της ΟΝΕ και της καταπολέμησης της ανεργίας αφετέρου, τα κράτη μέλη πρέπει να βελτιώσουν τον συντονισμό των φορολογικών μέτρων. Θα πρέπει να αποφευχθεί ο αθέμιτος και επιζήμιος ανταγωνισμός μεταξύ φορολογικών συστημάτων των διαφόρων κρατών μελών. Στο πλαίσιο αυτό, τα κράτη μέλη καλούνται να εξετάσουν τη σκοπιμότητα καθιέρωσης ενός κώδικα συμπεριφοράς ο οποίος θα ορίζει πολιτικά δεσμευτικές αρχές θεμιτού φορολογικού ανταγωνισμού.Όσον αφορά τα μεμονωμένα κράτη μέλη, πέντε από αυτά - η Δανία, η Ιρλανδία, το Λουξεμβούργο, οι Κάτω Χώρες και η Φινλανδία - πληρούσαν ήδη το κριτήριο του 3 % το 1996. Στη Δανία η της οποίας ο προϋπολογισμός αναμενόταν να παρουσιάσει πλεόνασμα κατά το τρέχον έτος, πρέπει οπωσδήποτε να παγιωθεί η επίδοση αυτή για όλη τη διάρκεια του οικονομικού κύκλου, προκειμένου να διατηρηθεί ο δείκτης δημόσιο χρέος/ΑΕΠ σε πτωτική τροχιά. Η Ιρλανδία θα πρέπει να επωφεληθεί από τον υφιστάμενο υψηλό δείκτη ανάπτυξης προκειμένου να εντατικοποιήσει τις προσπάθειες μείωσης των δημοσίων δαπανών, και να επιτύχει περαιτέρω πρόοδο προς την εξισορρόπηση δημοσίων δαπανών και εσόδων. Η πολιτική περιορισμού των δημοσίων δαπανών πρέπει επίσης να συνεχιστεί στις Κάτω Χώρες και στην Ιρλανδία, όπου πρέπει να καταβληθούν ιδιαίτερες προσπάθειες στον τομέα των δαπανών κοινωνικής ασφάλισης, γεγονός το οποίο θα καταστήσει δυνατή την περαιτέρω ελάφρυνση του μη μισθολογικού κόστους της εργασίας, των φόρων εισοδήματος ή άλλων φόρων που συνεχίζουν να επιβαρύνουν την απασχόληση.Στο Βέλγιο προβλέπεται ότι το 1997 το δημοσιονομικό έλλειμμα θα ανέλθει στο 3 % του ΑΕΠ ή σε χαμηλότερο επίπεδο. Σύμφωνα με τις σημερινές πολιτικές, το έλλειμμα αναμένεται ότι θα μειωθεί περαιτέρω το 1998. Για να συνεχισθεί η δημοσιονομική εξυγίανση, η κυβέρνηση του Βελγίου θα πρέπει να εφαρμόσει αυστηρά το νέο πρόγραμμα σύγκλισης. Ιδιαίτερη προσοχή πρέπει να δοθεί στην εξυγίανση των λογαριασμών κοινωνικής ασφάλισης, στο πλαίσιο της οποίας βασικά στοιχεία είναι η καθιέρωση αποτελεσματικών μηχανισμών για τον καλύτερο έλεγχο των δαπανών υγείας και τη συνέχιση των μεταρρυθμίσεων στο συνταξιοδοτικό τομέα.Στη Γερμανία, αναμένεται ότι το 1997 το δημοσιονομικό έλλειμμα θα ανέλθει στο 3 % του ΑΕΠ ή σε χαμηλότερο επίπεδο. Βάσει των σημερινών πολιτικών, το έλλειμμα αναμένεται ότι θα σημειώσει περαιτέρω ελαφρά υποχώρηση το 1998. Η γερμανική κυβέρνηση ανέλαβε ισχυρή δέσμευση για λήψη όλων των απαραίτητων μέτρων προκειμένου να επιτύχει το κριτήριο του 3 % το 1997, ενώ παράλληλα πρέπει να λάβει τα απαραίτητα μέτρα για να ανακοπεί η αυξητική τάση του δείκτη δημόσιο χρέος/ΑΕΠ. Ο ρυθμός δημοσιονομικής εξυγίανσης πρέπει να διατηρηθεί και κατά το 1998, σύμφωνα με το νέο πρόγραμμα σύγκλισης. Οι συνεχιζόμενες προσπάθειες δημοσιονομικής εξυγίανσης θα πρέπει να εστιαστούν στην περαιτέρω μείωση του μεριδίου των δημοσίων δαπανών στην οικονομία, συμπεριλαμβανομένων μεταρρυθμίσεων στο φορολογικό σύστημα και στο σύστημα κοινωνικής ασφάλισης. Αυτό θα μπορούσε να οδηγήσει σε ελάφρυνση της φορολογικής επιβάρυνσης χωρίς να απειλείται η αυστηρή τήρηση των δημοσιονομικών στόχων του νέου προγράμματος σύγκλισης.Στην Ισπανία αναμένεται ότι το 1997 το δημοσιονομικό έλλειμμα θα ανέλθει στο 3 % του ΑΕΠ ή σε χαμηλότερο επίπεδο. Βάσει των εφαρμοζόμενων σήμερα πολιτικών, το έλλειμμα αναμένεται ότι θα σημειώσει περαιτέρω ελαφρά υποχώρηση κατά το 1998. Στο πλαίσιο του προϋπολογισμού για το 1998, οι ισπανικές αρχές, οι οποίες ανέλαβαν ισχυρή δέσμευση για επίτευξη του στόχου του 3 % του ΑΕΠ όσον αφορά το έλλειμμα κατά το 1997, πρέπει να συνεχίσουν την προσπάθεια δημοσιονομικής εξυγίανσης όπως αυτό προβλέπεται στο νέο πρόγραμμα σύγκλισης. Πρέπει απαραιτήτως να συνεχιστεί η υλοποίηση των διαρθρωτικών μέτρων μείωσης του ελλείμματος, ιδιαίτερα εκείνων που αποσκοπούν στη μείωση των τακτικών δαπανών και στην καλύτερη δημοσιονομική διαχείριση.Στη Γαλλία, αναμένεται ότι το 1997 το δημοσιονομικό έλλειμμα θα ανέλθει στο 3 % του ΑΕΠ ή σε κατώτερο επίπεδο. Βάσει των σημερινών πολιτικών, δεν αναμένεται περαιτέρω αισθητή υποχώρηση του ελλείμματος το 1998. Η δημοσιονομική εξυγίανση πρέπει να αποκτήσει μόνιμο χαρακτήρα σε μεσοπρόθεσμη βάση μέσω της αυστηρής εφαρμογής του πρόσφατα συμφωνηθέντος προγράμματος σύγκλισης. Ιδιαίτερα, είναι απαραίτητο να συγκρατηθούν οι δαπάνες υγείας και να εξισορροπηθούν οι λογαριασμοί κοινωνικής ασφάλισης, ενώ παράλληλα πρέπει να εξασφαλιστεί ότι οι προβλεπόμενες μειώσεις φόρων, οι οποίες καθεαυτές ενισχύουν την ανάπτυξη και ευνοούν την απασχόληση, δεν θα κάμψουν το ρυθμό μείωσης του ελλείμματος.Στην Ιταλία, με τα νέα μέτρα που ελήφθησαν το Μάρτιο, το δημοσιονομικό έλλειμμα θα φτάσει το 3 % του ΑΕΠ το 1997. Οι ιταλικές αρχές πρέπει να λάβουν κάθε αναγκαίο μέτρο προς επίτευξη του στόχου αυτού. Για να μειωθεί το έλλειμμα κάτω του 3 % το 1998 και τα επόμενα έτη πρέπει οπωσδήποτε να εφαρμοστεί πλήρως το προσφάτως εγκριθέν πρόγραμμα σύγκλισης. Οι στόχοι αυτοί πρέπει να θεωρηθούν από την ιταλική κυβέρνηση ως οροφές, ώστε να αποφευχθούν αποτυχίες και να μειωθεί ταχύτερα ο λόγος του δημοσίου χρέους. Το 1988, στα πλαίσια του προϋπολογισμού πρέπει να δοθεί έμφαση σε μέτρα μόνιμου αποτελέσματος στη μείωση του ελλείμματος, περιλαμβανομένων και των διαρθρωτικών, δεδομένου ότι τα τελευταία αυτά θα επηρεάσουν θετικά την αποτελεσματικότητα όλου του οικονομικού συστήματος. Βασικής σημασίας είναι η μεταρρύθμιση του κράτους πρόνοιας και του ιταλικού φορολογικού συστήματος.Στην Αυστρία, αναμένεται ότι το 1997 το δημοσιονομικό έλλειμμα θα ανέλθει στο 3 % του ΑΕΠ ή σε κατώτερο επίπεδο. Βάσει των σημερινών πολιτικών αναμένεται ότι το δημοσιονομικό έλλειμμα θα σημειώσει περαιτέρω ελαφρά υποχώρηση κατά το 1998. Η αυστριακή κυβέρνηση καλείται να λάβει όλα τα απαραίτητα μέτρα για την επίτευξη του στόχου του 3 % του ΑΕΠ όσον αφορά το δημοσιονομικό έλλειμμα κατά το 1997 και να διασφαλίσει τη συνέχιση των προσπαθειών δημοσιονομικής εξυγίανσης κατά τα επόμενα έτη μέσω ενός προγράμματος συνεχών και, εφόσον κριθεί απαραίτητο, ενισχυμένων διαρθρωτικών προσαρμογών.Στην Πορτογαλία αναμένεται ότι το δημοσιονομικό έλλειμμα θα ανέλθει το 1997 στο 3 % του ΑΕΠ ή σε χαμηλότερο επίπεδο. Στον προϋπολογισμό του 1998, οι πορτογαλικές αρχές, οι οποίες έχουν δεσμευθεί πλήρως να επιτύχουν το στόχο του 2,9 % του ΑΕΠ το 1997, θα πρέπει να εξακολουθήσουν τη δημοσιονομική εξυγίανση όπως προβλέπεται στο νέο πρόγραμμα σύγκλισης. Βάσει των σημερινών πολιτικών, το έλλειμμα αναμένεται ότι θα σημειώσει περαιτέρω ελαφρά υποχώρηση το 1998. Η νέα στρατηγική η οποία συμφωνήθηκε μεταξύ της κυβέρνησης και των κοινωνικών εταίρων πρέπει να εφαρμοστεί κατά τρόπο αυστηρό ώστε να επιτευχθεί σημαντική πρόοδος όσον αφορά τη μεταρρύθμιση της δημόσιας διοίκησης, καθώς και των συστημάτων κοινωνικής ασφάλισης και φορολογίας.Στη Σουηδία αναμένεται ότι το δημοσιονομικό έλλειμμα θα είναι το 1997 λιγότερο από 3 % του ΑΕΠ. Βάσει των σημερινών πολιτικών, το έλλειμμα προβλέπεται ότι θα σημειώσει περαιτέρω σημαντική υποχώρηση κατά το 1998. Η Σουηδία θα πρέπει να συνεχίσει την εφαρμογή του προγράμματος σύγκλισης που συνεπάγεται καλύτερα δημόσια οικονομικά, καθώς επίσης να παρακολουθεί συστηματικά την υλοποίησή του.Στο Ηνωμένο Βασίλειο αναμένεται ότι το δημοσιονομικό έλλειμμα θα ανέλθει το 1997 στο 3 % του ΑΕΠ ή σε χαμηλότερο επίπεδο. Βάσει των προβλέψεων της προηγούμενης κυβέρνησης, το έλλειμμα θα υποχωρήσει περαιτέρω το 1998. Συνιστάται στη νέα κυβέρνηση να καθορίσει ένα αποτελεσματικό πλαίσιο για τη βιώσιμη φορολογική εξυγίανση.Όσον αφορά την Ελλάδα, όπου τα εξαγγελθέντα μέτρα αναμένεται να οδηγήσουν σε περαιτέρω μείωση του δημοσιονομικού ελλείμματος για το 1997, απαιτείται η καταβολή συνεχών προσπαθειών σε μεγάλο αριθμό τομέων προκειμένου να επιτευχθούν οι στόχοι του προγράμματος σύγκλισης 7 πρέπει ειδικότερα να καταβληθούν ενισχυμένες προσπάθειες για τη διεύρυνση της φορολογικής βάσης, για την αποτελεσματικότερη λειτουργία της φορολογικής διοίκησης και του φοροεισπρακτικού μηχανισμού, για τη μείωση των δημοσίων δαπανών και για τη συνέχιση και επέκταση των σχεδίων ιδιωτικοποίησης. Το έλλειμμα αναμένεται να υποχωρήσει περαιτέρω το 1998.Όπως ακριβώς και τα κράτη μέλη, η Κοινότητα καλείται να εξακολουθήσει την τήρηση αυστηρής δημοσιονομικής πειθαρχίας. Αυστηρή δημοσιονομική πειθαρχία πρέπει να εφαρμοσθεί σε όλες τις κατηγορίες δημοσιονομικών προοπτικών, με ταυτόχρονη τήρηση της διοργανικής συμφωνίας για τη δημοσιονομική πειθαρχία και τη βελτίωση της διαδικασίας του προϋπολογισμού.5. Καλύτερη λειτουργία των αγορών προϊόντων και υπηρεσιών Για να διασφαλισθεί και να βελτιωθεί η ανταγωνιστικότητα, η απασχόληση και το βιοτικό επίπεδο στην Ευρωπαϊκή Κοινότητα σε έναν κόσμο ελεύθερων συναλλαγών και συνεχών τεχνολογικών μεταβολών, πρέπει τα κράτη μέλη και η Κοινότητα, σύμφωνα με τους γενικούς προσανατολισμούς οικονομικής πολιτικής, να εντείνουν τις προσπάθειές τους για τον εκσυγχρονισμό των αγορών τους στους τομείς των προϊόντων, των υπηρεσιών και της εργασίας. Για να αυξηθεί η ικανότητα προσαρμογής των οικονομικών των κρατών μελών στις μεταβαλλόμενες συνθήκες και για να ενισχυθεί το αναπτυξιακό δυναμικό, υπάρχει επίσης ανάγκη να προωθηθεί η καινοτομία, η έρευνα και η ανάπτυξη και να βελτιωθούν τα συστήματα εκπαίδευσης και κατάρτισης. Για να αυξηθεί η αποτελεσματικότητα των πολιτικών προστασίας του περιβάλλοντος, συμβάλλοντας στη βιώσιμη ανάπτυξη από οικονομική και περιβαλλοντική άποψη, οι πολιτικές αυτές θα πρέπει να στηριχθούν σε μέσα που βασίζονται περισσότερο στους κανόνες της αγοράς τόσο σε εθνικό επίπεδο όσο και σε κοινοτικό επίπεδο - εφόσον κριθεί αναγκαία η κοινοτική δράση.Στα πλαίσια της στρατηγικής για την ενίσχυση της ανάπτυξης και της απασχόλησης, με παράλληλη σταθερότητα τιμών, πρέπει να βελτιωθεί η λειτουργία των αγορών προϊόντων και υπηρεσιών, να τονωθεί ο ανταγωνισμός, να ενδυναμωθεί η εφεύρεση και η καινοτομία και να διασφαλιστεί αποτελεσματικός καθορισμός τιμών. Αυτό ήταν το σκεπτικό του προγράμματος ενιαίας αγοράς (ΠΕΑ), τη σημασία του οποίου υπογράμμισε κατά τρόπο σαφή η Επιτροπή στο πλαίσιο πρόσφατης αξιολόγησης (4). Το συμπέρασμα αυτής της αξιολόγησης ήταν αφενός ότι οι αγορές προϊόντων των κρατών μελών παρουσιάζουν σήμερα, εν γένει, υψηλό βαθμό ολοκλήρωσης και αφετέρου ότι οι αγορές των υπηρεσιών είναι λιγότερο ολοκληρωμένες, παρά το ότι η κατάσταση βελτιώθηκε σημαντικά από την έναρξη του ΠΕΑ. Είναι σαφές ότι ορισμένα προβλήματα παραμένουν. Πρέπει να δοθεί πολύ μεγαλύτερη προσοχή στις υπηρεσίες, ιδιαίτερα στις κατασκευές, στις ασφάλειες και στις τράπεζες, διασφαλίζοντας την πλήρη εφαρμογή της νομοθεσίας για την ενιαία αγορά. Επιπλέον, τα κράτη μέλη θα πρέπει να λάβουν τα αναγκαία μέτρα για να αυξηθεί η αποτελεσματικότητα των δημόσιων υπηρεσιών τους.Εξάλλου, αγορές προϊόντων που συνδέονται με δημόσιες συμβάσεις εξακολουθούν να λειτουργούν εκτός συνθηκών πλήρους ανταγωνισμού 7 άλλες αγορές προϊόντων συνεχίζουν να υπόκεινται σε υπερβολικά υψηλό βαθμό κανονιστικής πλαισίωσης από τα κράτη μέλη με αποτέλεσμα υψηλότερες τιμές για τους καταναλωτές. Οι κρατικές ενισχύσεις εξακολουθούν να στρεβλώνουν τις αγορές και να βλάπτουν τον ανταγωνισμό χωρίς καμία ένδειξη βελτίωσης. Ένας άλλος τομέας στον οποίο η πρόοδος είναι πάρα πολύ αργή είναι οι προδιαγραφές των προϊόντων, και ιδίως η έννοια της «αμοιβαίας αναγνώρισης». Πρέπει επίσης να βελτιωθεί το επιχειρηματικό κλίμα για τις ΜΜΕ. Εν προκειμένω, θα πρέπει να επισπευσθεί η πρόσβαση των ΜΜΕ στην πληροφόρηση και να γίνει φιλικότερη προς το χρήστη, καθώς επίσης να ληφθούν μέτρα για την απλοποίηση των κανονισμών (πρωτοβουλία SLIM).Ο ανταγωνισμός στις αγορές προϊόντων και υπηρεσιών, καθώς και η αποτελεσματικότητά τους, θα βελτιωθούν μέσω της καλύτερης λειτουργίας της ενιαίας αγοράς, με παράλληλη περαιτέρω δέσμευση των κρατών μελών όσον αφορά: i) την πλήρη εφαρμογή και την κατάλληλη παρακολούθηση της επιβολής του υφιστάμενου νομοθετικού πλαισίου, ιδιαίτερα στον τηλεπικοινωνιακό τομέα 7 ii) την περαιτέρω πρόοδο στην διαμόρφωση νομικού πλαισίου σε τομείς όπως η φορολογία και το εταιρικό δίκαιο 7 iii) την ολοκλήρωση της ελευθέρωσης της αγοράς ενέργειας στα πλαίσια των υπαρχουσών οδηγιών και των υπό διαπραγμάτευση οδηγιών 7 iv) τη μείωση της επιβάρυνσης που αντιπροσωπεύουν οι υπερβολικές ρυθμίσεις και την αναθεώρηση ή κατάργηση εθνικών μέτρων που οδηγούν σε κατάτμηση των αγορών και v) την αποφυγή χρησιμοποίησης κρατικών ενισχύσεων με σκοπό την αναβολή των απαραίτητων διαρθρωτικών προσαρμογών. Το πρόγραμμα δράσης της Επιτροπής για την ενιαία αγορά προτείνει ορισμένες συγκεκριμένες δράσεις που πρέπει να εφαρμοστούν πριν από την 1η Ιανουαρίου 1999 προκειμένου να δοθεί νέος δυναμισμός στην ενιαία αγορά.Η Κοινότητα θα μεταρρυθμίσει περαιτέρω τις πολιτικές της σύμφωνα με την απαίτηση του άρθρου 102 Α της συνθήκης, το οποίο προβλέπει ότι τα κράτη μέλη και η Κοινότητα δρουν σύμφωνα με την αρχή της οικονομίας της ανοιχτής αγοράς με ελεύθερο ανταγωνισμό, που ευνοεί την αποτελεσματική κατανομή των πόρων, και σύμφωνα με τις αρχές του άρθρου 3 Α.6. Ενθάρρυνση των μεταρρυθμίσεων στην αγορά εργασίας και των επενδύσεων στον τομέα της γνώσης Η θετική εμπειρία ορισμένων κρατών μελών επιτρέπει να συναχθούν ορισμένα σημαντικά συμπεράσματα, τόσο για το περιεχόμενο όσο και για την εφαρμογή των μεταρρυθμίσεων. Κατά πρώτο λόγο, οι διαρθρωτικές μεταρρυθμίσεις πρέπει να είναι γενικής εφαρμογής, σε αντίθεση με περιορισμένης εμβέλειας ή περιστασιακά μέτρα, προκειμένου να αντιμετωπιστεί συστηματικά το περίπλοκο ζήτημα των κινήτρων για εργασία και για δημιουργία απασχόλησης. Η προσέγγιση αυτή επιτρέπει την αξιοποίηση των υφιστάμενων συμπληρωματικών στοιχείων μεταξύ των διαφόρων πολιτικών, γεγονός που θα οδηγούσε σε βελτίωση της συνολικής αποτελεσματικότητας των μεταρρυθμίσεων και, καθιστώντας τις μεταρρυθμίσεις ευκολότερα αποδεκτές σε κοινωνικό και πολιτικό επίπεδο, θα μείωνε τους κινδύνους ανατροπής των εφαρμοζόμενων πολιτικών. Κατά δεύτερο λόγο, με την καθιέρωση μηχανισμών παρακολούθησης των επιπτώσεων που θα έχουν οι μεταρρυθμίσεις στην αγορά εργασίας και στην απασχόληση θα μπορεί να αξιολογείται η αποτελεσματικότητα αυτών των μεταρρυθμίσεων και να προσδιορίζεται κατά πόσον απαιτούνται ορισμένες αλλαγές προτεραιοτήτων και τρόπων εφαρμογής. Έτσι, τα πολυετή προγράμματα απασχόλησης πρέπει να εστιασθούν περισσότερο στην αλληλεπίδραση μεταξύ των προσανατολισμών και των ειδικών μέτρων που εφαρμόζονται στην αγορά εργασίας, ενώ οι κοινές εκθέσεις απασχόλησης, οι οποίες παρακολουθούν την εφαρμογή τους, πρέπει να δίνουν μεγαλύτερη προσοχή στον εντοπισμό των ορθών πρακτικών που προκύπτουν από τις πολιτικές των κρατών μελών.Κατά τα τελευταία έτη έχουν ληφθεί σε εθνικό επίπεδο πολυάριθμα μέτρα τα οποία αποσκοπούν στην ενίσχυση της αποτελεσματικότητας της αγοράς εργασίας, ενώ παράλληλα, σε ορισμένα κράτη μέλη, συζητείται η θέσπιση σημαντικών μεταρρυθμίσεων. Η διαδικασία αυτή πρέπει να συνεχιστεί και, εφόσον κριθεί απαραίτητο, να εντατικοποιηθεί. Εν προκειμένω, ο στόχος είναι να συμφιλιωθεί η διατήρηση κοινωνιών με συνοχή με την αναγκαιότητα δημιουργίας περισσότερων θέσεων εργασίας. Προτεραιότητα πρέπει να δοθεί:i) στη μεγαλύτερη ανάπτυξη στον τομέα της απασχόλησης συνοδευόμενη από τη διατήρηση ανάλογων μισθολογικών τάσεων και από αμοιβές που θα λαμβάνουν περισσότερο υπόψη τις διαφορές επαγγελματικών προσόντων και γεωγραφικών περιοχών. Αυτό αποτελεί σημαντικό καθήκον για τους κοινωνικούς εταίρους 7ii) στη μείωση του μη μισθολογικού κόστους της εργασίας και στην ελάφρυνση του φόρου εισοδήματος για να αναπτυχθούν οι δυνατότητες εύρεσης εργασίας 7iii) στη μεταρρύθμιση του φορολογικού συστήματος και του συστήματος κοινωνικής προστασίας, τα οποία πρέπει να συνδέονται με τη βελτίωση της λειτουργίας των αγορών εργασίας 7iv) στα νέα πρότυπα οργάνωσης εργασίας, συμπεριλαμβανομένης της μεγαλύτερης ευελιξίας όσον αφορά τη διευθέτηση του χρόνου εργασίας, τα οποία πρέπει να είναι προσαρμοσμένα στις ειδικές ανάγκες των επιχειρήσεων και των εργαζομένων 7 μεγαλύτερη προσφυγή στην εθελούσια μερική απασχόληση και προώθηση τοπικών πρωτοβουλιών στον τομέα της απασχόλησης 7v) στην προσαρμογή του εκπαιδευτικού συστήματος - συμπεριλαμβανομένης της επαγγελματικής κατάρτισης - τόσο στις ανάγκες της αγοράς όσο και στη βελτίωση του ανθρώπινου κεφαλαίου, ενισχύοντας έτσι τις αναπτυξιακές δυνατότητες της οικονομίας. Εν προκειμένω, πρέπει να δοθεί προτεραιότητα στη βελτίωση των δυνατοτήτων απασχόλησης των ανέργων, ιδιαίτερα των ανειδίκευτων, και όσων δεν διαθέτουν επαγγελματική πείρα και στη μείωση των ανισοτήτων ειδίκευσης στην αγορά εργασίας παρέχοντας κατάρτιση προσαρμοσμένη στις μεταβαλλόμενες ανάγκες της αγοράς εργασίας.Επιπλέον, οι μεταρρυθμίσεις αυτές πρέπει να υποστηριχθούν από τον προσανατολισμό άλλων πολιτικών προς την κατεύθυνση της μεγαλύτερης απασχόλησης. Ιδιαίτερα, τα λαμβανόμενα μέτρα χάρη στη συνδρομή των διαρθρωτικών κοινοτικών ταμείων θα πρέπει επίσης να εντάσσονται στη συνολική στρατηγική για την απασχόληση και στα πολυετή προγράμματα απασχόλησης των κρατών μελών.Βρυξέλλες, 7 Ιουλίου 1997.Για το ΣυμβούλιοΟ ΠρόεδροςJ. C. JUNCKER(1) Όπως μετράται από τον τελευταία εναρμονισμένο μηνιαίο δείκτη τιμών καταναλωτή (ΕΔΙΚ) σε σχέση με τον ίδιο μήνα ένα χρόνο νωρίτερα.(2) Όπως μετρήθηκε από τον αριθμητικό μέσο όρο των τελευταίων δώδεκα μηνιαίων εναρμονισμένων δεικτών (ΕΔΙΚ) σχετικά με τον αριθμητικό μέσο όρο των δώδεκα μηνιαίων εναρμονισμένων δεικτών της προηγούμενης περιόδου.(3) Για την Ιρλανδία και το Ηνωμένο Βασίλειο, η εκτίμηση βασίζεται στις εκτιμήσεις της Επιτροπής δεδομένου ότι και οι δύο χώρες δεν έχουν ακόμη δημοσιεύσει δεδομένα ΕΔΙΚ με τρόπο που να επιτρέπει υπολογισμό.(4) Βλέπε ανακοίνωση της Επιτροπής με τίτλο «Η επίπτωση και η αποτελεσματικότητα της εσωτερικής αγοράς» [COM(96) 520, Οκτώβριος 1996] και «Οικονομική αξιολόγηση της ενιαίας αγοράς» ευρωπαϊκή οικονομία, εκθέσεις και μελέτες, αριθ. 4, 1996).